stanford-oval/wikipedia huggingface dataset:
זמן סיבוב עצמי
זמן סיבוב עצמי של כדור הארץ

היממה היא זמן הסיבוב העצמי של כדור הארץ. מכיוון שתנועתו של כדור הארץ במרחב מורכבת מסיבוב סביב ציר הסיבוב שלו ומתנועת ההקפה סביב השמש, משך סיבוב שימדד ביחס לשמש אינו זהה למשך סיבוב שימדד ביחס לכוכבים הרחוקים.
ניתן להגדיר שתי יממות על פני כדור הארץ:
יממה שמשית: נמדדת בין שתי צהירות רצופות של השמש. ממוצע משך יממה שמשית הוא 24 שעות (86,400 שניות), אולם, זמן זה משתנה לאורך השנה בגלל שינוי המרחק בין כדור הארץ והשמש (בהתאם לחוק השני של קפלר) ומעוד סיבות.
יממה כוכבית: נמדדת בין שתי צהירות רצופות של כוכב. מכיוון שמרחק אופייני לכוכבים נמדד בשנות אור (לעומת המרחק לשמש שנמדד בדקות אור), מרחק זה אינו מושפע מתנועת כדור הארץ סביב השמש. משך יממה כוכבית הוא 23 שעות, 56 דקות ו-4.091 שניות.
ההפרש בן כארבע דקות בין יממה שמשית ליממה כוכבית נובע מכך  שמלבד ההקפה סביב עצמו, כדור הארץ מקיף גם את השמש. כיוון הסיבוב העצמי זהה לכיוון הסיבוב סביב השמש ולפיכך ממצב של צהירה שמשית כדי להימצא שוב בצהירה שמשית על כדור הארץ להשלים קצת יותר מסיבוב עצמי (כ-1/365 של סיבוב) הפרש זה מצטבר בשנה שלמה לכמעט 24 שעות (יממה נוספת) ולכן מתבטל. עוד יוצא מכך שבפרק זמן של 365 יום כדור הארץ עושה 366 סיבובים עצמיים (יממות כוכבים במקורב). אין קשר בין הפרש זמן זה ובין הוספת ה-29 בפברואר לשנה מעוברת.
ראו גם

סיבוב עצמי של כוכב
תהודה מסלולית
זמן הקפה
לקריאה נוספת

יגאל פת-אל - אסטרונומיה - מדריך להכרת השמים, הוצאת קוסמוס (1998).
זמן סוכר

זמן סוכר הוא אלבום הבכורה של להקת הרוק הישראלית "איפה הילד?". האלבום יצא בשנת 1993. הפיק אותו יובל שפריר והוא הוקלט באולפני שפריר באוגוסט–ספטמבר 1992.
"זמן סוכר" מושפע רבות ממוזיקה פסיכדלית, השפעה שניתן לשמוע בבירור בשיר "מסיבת התה של עליזה". את השיר "כנפיים, אינך שומע" הלחין אסף שריג למילותיו של יוסף שריג, אביו, אשר נהרג בעת שירותו בחיל השריון.
פרט לשירים "מסיבת התה של עליזה" ו"כנפיים, אינך שומע", כל שירי האלבום נכתבו בידי חמי רודנר.
בשנת 2012 היה האלבום חלק מהסדרה הדוקומנטרית האלבומים.
רשימת השירים

מילים ולחנים: חמי רודנר (פרט להיכן שמצוין אחרת).
אמריקה קרובה (לחן: אסף שריג)
נפלת חזק
השמים הגבול
מסיבת התה של עליזה (מילים: איריס רצאבי, לחן: אסף שריג)
איפה הרוח (לחן: אסף שריג וחמי רודנר)
זמן סוכר
העצב שלה (מילים: איריס רצאבי וחמי רודנר)
מה שעובר עלי
אחד אלוהים
ציפור גן עדן
קראתי את מכתבך
יושב בכורסא (לחן: אסף שריג וחמי רודנר)
כנפיים, אינך שומע (מילים: יוסף שריג, לחן: אסף שריג)
משתתפים באלבום

חמי רודנר - בס, שירה.
אופיר בר-עמי - גיטרה, קולות.
אסף מרוז - תופים.
אסף שריג - גיטרה, שירה, קולות.
הערות שוליים

↑   זמן סוכר האלבומים, וידאו קליפ של השיר  באתר יוטיוב (אורך: 51:10)
| --- | --- |
בקרת זהויות :  MusicBrainz release group: 535449e3-addf-3102-8ed1-17920db15271
ח'אלד יוסף אל-ג'לאהמה

ח'אלד יוסף אחמד אל-ג'לאהמה (בערבית: خالد يوسف أحمد الجلاهمة; נולד ב-1978) הוא דיפלומט בכיר במשרד החוץ במנאמה, בחריין, המכהן כשגרירה הראשון של בחריין בישראל.
ביוגרפיה

אל-ג'לאהמה נולד ב-1978, בבירת בחריין מנאמה. הוא נצר לשר הבחרייני לענייני ביטחון, יוסף אחמד חוסיין אל-ג'לאהמה. אל-ג'לאהמה בעל תואר ראשון באמנות מהמכללה הצבאית בקרוליינה הדרומית (אנ'), ותואר שני במערכות מידע מטעם אוניברסיטת וושינגטון. במסגרת לימודיו האקדמיים, יזם פרויקט מערכות מידע בשיתוף כוחות ההגנה של בחריין. לאחר הלימודים, עבד במזכירות הכללית של מועצת ההגנה העליונה בבחריין.
בין השנים 2009–2013 כיהן כסגן השגרירה הבחריינית בארצות הברית, הודא עזרא נונו. משנת 2017 מנהל אל-ג'לאהמה את מחלקת התפעול במשרד החוץ הבחרייני.
לאחר כינון היחסים הדיפלומטיים בין ישראל לבחריין וחתימת ההסכם בין המדינות במסגרת הסכמי אברהם, הודיעה בחריין ב-30 במרץ 2021 כי אל-ג'לאהמה ימונה לשגריר בחריין בישראל.
ב-31 באוגוסט 2021 הגיע אל-ג'לאהמה לישראל לקראת הגשת כתב האמנתו. ב-14 בספטמבר הגיש את כתב האמנתו לנשיא מדינת ישראל, יצחק הרצוג.
אל-ג'לאהמה נשוי לנוף עלי חסן אלחג'ה.
הערות שוליים

1 2  השם על פי אבות משפחות בחריין
↑  أول من يشغل المنصب.. من هو سفير البحرين المُعين لدى إسرائيل؟
↑  איתמר אייכנר, השגריר הראשון של בחריין בישראל הגיע לארץ: "הזדמנות להגשים את חזון המלך", באתר ynet, 31 באוגוסט 2021
↑  יורי ילון, אריאל כהנא, שגריר בחריין נכנס לתפקידו: "מאוחדים במאבק נגד איראן", באתר ישראל היום, 14 בספטמבר 2021
זמן פלאנק

זמן פלאנק הוא יחידת זמן, המהווה את אחת היחידות הבסיסיות במערכת יחידות פלאנק.
זמן פלאנק מוגדר כמשך הזמן של תנועת פוטון במהירות האור, בריק, לאורך מרחק של יחידת אורך פלאנק. היחידה נקראת על שמו של הפיזיקאי מקס פלאנק, והיא בעלת חשיבות רבה בחקר התפתחות היקום לאחר המפץ הגדול.
הערך

ערכו של זמן פלאנק הוא:
t_{P}={\sqrt {\frac {\hbar G}{c^{5}}}}\approx 5.39124(27)\times 10^{-44}{\mbox{ s}}
כאשר:
משמעות מדעית

באופן פשוט, ניתן לתאר את זמן פלאנק כמשך הזמן שייקח לאלומת אור לעבור מרחק השווה לאורך פלאנק. נכון ל-2006, יחידת הזמן הקצרה ביותר שנמדדה באופן ישיר היא בסדר גודל של אטו-שנייה (10−18 שניות), והיא גדולה ב-26 סדרי גודל מזמן פלאנק. על פי אחת ההשערות, אם מביטים ביקום בחלוף יחידת זמן פלאנק אחת מרגע המפץ הגדול, ניתן להעריך את תכונותיו בסדרי הגודל של יחידות פלאנק האחרות - הטמפרטורה שלו היא בסדר הגודל של טמפרטורת פלאנק, ממדיו הם בסדר הגודל של אורך פלאנק וכו'.
על פי תאוריית מכניקת הקוונטים, זמן פלאנק הוא משך הזמן הקצר ביותר הניתן למדידה תאורטית. עם זאת, על פי מחקרים חדשים משנת 2003, שהתבססו על תצפיותיו של טלסקופ החלל האבל, עולה האפשרות כי טענה זו אינה נכונה.
הערות שוליים

↑  מודלים של המפץ הגדול בסדרי גודל של זמן פלאנק (באנגלית)
↑  ערכו של זמן פלאנק
↑  אודות יחידת הזמן הקצרה ביותר שנמדדה באופן ישיר, אתר ה-BBC (באנגלית)
↑  אודות תצפיותיו של טלסקופ החלל האבל, העומדות בסתירה לתאוריות אודות זמן פלאנק (באנגלית)
חואן לופס דה פלאסיוס רוביוס

| --- | --- |

 לידה:  1450 Palaciosrubios, ספרד 
 פטירה:  1524 (בגיל 74 בערך) 
 שם לידה:  Juan López de Vivero 
 מדינה:  ספרד 
 השכלה:  אוניברסיטת סלמנקה 
 מעסיק:  אוניברסיטת ואיאדוליד, אוניברסיטת סלמנקה 
 תפקיד:  שר  שגריר 
 
חואן לופס דה פלאסיוס רוביוס (בספרדית: Juan López de Palacios Rubios; ‏1450 – 1524) היה משפטן מפורסם בספרד של המאה ה-16. פרננדו השני, מלך ספרד, פנה אליו לאחר שחיבורו של מתיאס דה פאז לא סיפק את רצונו לקבל סמכות על היבשת החדשה שהתגלתה, אמריקה. לפיכך, רוביוס חיבר את החיבור על איי האוקיינוס (On the Ocean Idles). בחיבור נטען כי לילידי אמריקה יש בעלות טבעית על אדמתם, אולם לאפיפיור יש את הסמכות לבטל את סמכות זו מתוקף סמכותו האוניברסלית על העולם. בו בזמן, על האפיפיור מוטלת גם הסמכות לדאוג להושיע את נפשות האינדיאנים. עם זאת, הוא טען כי סמכות האפיפיור חלה רק בפן הדתי, כלומר הענשה על הפרת חוקי טבע (קאניבליזם, הקרבת קורבן, עבודת אלילים ועוד) ואילו בפן המדיני, יש סמכות למלך ספרד לחוקק חוקים ולבחור את סוג העונשים שיוטלו על החוטאים.
רוביוס היה מעורב גם בכתיבת החיבור הרשמי "רקרימיינטו" (הדרישה) להצדקת סמכות ספרד ביבשת החדשה.
| --- | --- |
בקרת זהויות :  NLI: 987007458807805171  BNE: XX1004736  CANTIC: a10883599  GND: 100192947  ICCU: RMLV025038  ISNI: 0000 0000 7977 0390  LCCN: n93087078  NTA: 070962308  RERO: 02-A000108106  SUDOC: 124361803  VcBA: 495/79493  VIAF: 66807948   WorldCat (עם VIAF): 66807948 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ח'אלד בן ח'ליפה בן עבד אל-עזיז אאל ת'אני

השייח' ח'אלד בן ח'ליפה בן עבד אל-עזיז אאל ת'אני (בערבית: خالد بن خليفة بن عبد العزيز آل ثاني, נולד ב-1968) הוא פוליטיקאי קטרי שכיהן כראש ממשלת קטר וכשר הפנים מינואר 2020 עד מרץ 2023. הוא מונה לתפקיד לאחר התפטרותו של השייח' עבדאללה בן נאסר בן ח'ליפה אאל ת'אני.
ביוגרפיה

שייח' ח'אלד נולד בדוחה בשנת 1968. הוא למד בבית הספר בדוחה ולאחר מכן נסע ללמוד בארצות הברית, שם סיים את התואר הראשון במנהל עסקים בשנת 1993.
ח'אלד עבד בחברת הגז הנוזלי בקטר עד שנת 2002. לאחר מכן עבד במשרדו של סגן ראש הממשלה הראשון ושר החוץ בין השנים 2002–2006. לפני שהיה ראש הממשלה שימש כראש הדיוואן האמירי מ-11 בנובמבר 2014 עד ל-27 בינואר 2020.
ב-28 בינואר 2020 החליף בתפקיד ראש הממשלה את השייח' עבדאללה בן נאסר בן ח'ליפה אאל ת'אני שהתפטר מתפקידו.
הערות שוליים

↑  H.E Sheikh Khalid bin Khalifa bin Abdulaziz Al Thani: Qatar's new Prime Minister, www.iloveqatar.net (באנגלית)
↑  Staff, Reuters (2020-01-28). "Qatar emir names senior aide as prime minister". Reuters (באנגלית). נבדק ב-2021-04-29.
ערך זה הוא קצרמרבנושא קטר ובנושא פוליטיקאים. אתם מוזמנים לתרום לוויקיפדיה ו.
חוסטו טחדה

חוסטו טחדה מרטינס (בספרדית: Justo Tejada Martínez;‏ 6 בינואר 1933 – 31 בינואר 2021) היה כדורגלן ספרדי-קטלאני, ששיחק בעמדת החלוץ בקבוצות ברצלונה, ריאל מדריד ואספניול ובנבחרת ספרד.
קריירה > קריירה קבוצתית

טחדה, יליד ברצלונה, החל לשחק בנערים של אאורופה(אנ') המקומית, לפני שהצטרף לנוער של ברצלונה. ב-1951 החל טחדה לשחק בקבוצת המשנה של ברצלונה, אספנייה אינדוסטריאל, ששיחקה בליגה השלישית בספרד. בעונה הבאה, עונת 1952/53, הושאל מברצלונה למורסיה על מנת לצבור ניסיון מקצועני. כשחזר טחדה לברצלונה, הוא הצטרף לסגל הקבוצה הבוגרת. עונתו הראשונה בקבוצה הייתה מוצלחת מאוד. את שער הבכורה שלו בליגה הספרדית הראשונה במחזור השמיני, בניצחון 0–1 על אוססונה. בהמשך כבש טחדה צמדים לרשתן של הקבוצות ראסינג סנטאנדר, דפורטיבו לה קורוניה וריאל אוביידו. שני רגעי השיא של טחדה בעונה זו היו הבקעת רביעייה לריאל סוסיאדד ב-10 בינואר 1954 והבקעת צמד בקלאסיקו נגד ריאל מדריד ב-21 בפברואר 1954, בו ניצחה ברצלונה 1–5. בסך הכול הבקיע טחדה 14 שערים ב-19 משחקי ליגה בהם שותף, וברצלונה סיימה במקום השני בליגה.
שתי העונות הבאות היו פחות מוצלחות עבור טחדה, שהבקיע בשתיהן ביחד פחות מבעונת הבכורה שלו, וברצלונה הצליחה לסיים גם בהן במקום השני בליגה. בעונת 1954/55 הבקיע טחדה שלושער מול אתלטיקו מדריד ב-10 באוקטובר 1954. בעונת 1956/57 זכה טחדה עם ברצלונה בגביע הספרדי בפעם הראשונה בקריירה שלו. בעונה זו הבקיע 8 שערי ליגה ב-16 הופעות, ביניהם שלושער לאתלטיקו מדריד בניצחון ברצלונה 3–7 ב-23 בספטמבר 1956.
בתחילת העונה הבאה הצטרף לקבוצה החלוץ הברזילאי אבריסטו דה מסדו, ושיתוף הפעולה שלו עם טחדה היה פורה. בעונתו הראשונה לצדו בחוד ההתקפה, עונת 1957/58, כבש טחדה 15 שערי ליגה ב-28 משחקים. בין היתר כבש צמדים מול חאאן, סביליה ואוססונה. ברצלונה אמנם זכתה בגביע ערי הירידים, אך סיימה רק במקום השלישי בליגה. בעונה הבאה, עונת 1958/59, הגיע טחדה לשיאו. העונה החלה בכך שהבקיע בניצחונות בדרבי מול אספניול ובקלאסיקו מול ריאל מדריד, המשיכה עם צמד לריאל אוביידו ושלושער לסביליה, והסתיימה בצמד לספורטינג חיחון ופעם נוספת בצמד מול ריאל אוביידו. בסך הכול הבקיע טחדה 19 שערים ב-28 הופעות, והוא עזר לברצלונה לזכות בדאבל: זכייה באליפות הליגה ובגביע. בעונת 1959/60 הטרידו את טחדה מספר פציעות שהגבילו את השתתפותו בזכייתה של ברצלונה באליפות שנייה ברציפות ובגביע ערי הירידים. טחדה לא הצליח לכבוש אף שער ב-15 המשחקים בהם שותף בליגה ובגביע ערי הירידים. עונת 1960/61 הייתה קשה לברצלונה, שסיימה רק במקום הרביעי בליגה. טחדה הבקיע בליגה 5 גולים, שניים מתוכם נגד אספניול, וצמד נוסף בגביע אירופה, בו ברצלונה הפסידה בגמר לבנפיקה.
בקיץ 1961 עבר טחדה ליריבתה המרה של ברצלונה, ריאל מדריד. כבר בדקת המשחק הראשונה שלו במדי קבוצתו החדשה, הצליח טחדה לכבוש שער, בניצחונה של מדריד 1–3 על אלצ'ה ב-2 בספטמבר 1961. בליגה הבקיע טחדה בסך הכול 9 גולים ב-24 הופעות, ובגביע אירופה 7 ב-8 הופעות, כולל צמדים לוואשאש ההונגרית וסטנדרד לייז' הבלגית. מדריד הגיעה עד למשחק הגמר בו הפסידה גם היא לבנפיקה, ובספרד היא זכתה בדאבל. בעונת 1962/63 דעך משמעותית מעמדו של טחדה, והוא הבקיע רק פעם אחת ב-9 משחקי ליגה בהם שותף. היה לו חלק קטן בזכייתה באליפות שנייה ברציפות.
בקיץ 1963 חזר לעיר ברצלונה, אך הפעם ליריבתה העירונית של קבוצת נעוריו, אספניול. בעונתו הראשונה עזר טחדה לאספניול לסיים במקום ה-13 בליגה, והוא הבקיע שער אחד ב-13 משחקים. בעונת 1964/65 שותף רק בשלושה משחקים, בהם הבקיע שער בודד, והוא פרש ממשחק בסוף העונה, בגיל 31.
קריירה > נבחרת לאומית

את הופעת הבכורה שלו בנבחרת ספרד ערך טחדה ב-13 באפריל 1958, במשחק ידידות מול פורטוגל לקראת מונדיאל 1958. ב-15 באוקטובר באותה שנה הגיע רגע השיא של טחדה בנבחרת - הוא כבש רביעייה לרשתה של צפון אירלנד, בניצחונה של ספרד 2–6 במשחק ידידות נוסף. טחדה השתתף בשישה משחקים נוספים במדי הנבחרת הספרדית, בהם לא הבקיע אף שער. משחקו האחרון בנבחרת היה ב-2 באפריל 1961 מול צרפת.
כיליד קטלוניה, השתתף טחדה גם במשחקיה של נבחרת קטלוניה. את מדי נבחרת זו לבש ב-3 הזדמנויות בין 1954 ל-1960.
נפטר ב-31 בינואר 2021.
תארים

גביע ערי הירידים (2): 1958, 1960
אליפות ספרד (2): 1958/59, 1959/60
הגביע הספרדי (2): 1956/57, 1958/59
אליפות ספרד (2): 1961/62, 1962/63
הגביע הספרדי (1): 1961/62
ז'ואאו פלהיניה

ז'ואאו מריה לובו אלבש פלהיניה גונסלבש (בפורטוגזית: João Maria Lobo Alves Palhinha Gonçalves; נולד ב-9 ביולי 1995 בליסבון שבפורטוגל) הוא כדורגלן פורטוגזי המשחק בעמדת הקשר האחורי בקבוצת באיירן מינכן מהבונדסליגה ובנבחרת פורטוגל.
קריירת מועדונים

פלהיניה גדל במחלקות הנוער של אלטה דה ליסבון, סקבננסה וספורטינג ליסבון. הוא החל את הקריירה המקצוענית שלו בקבוצה הבוגרת של ספורטינג ליסבון במסגרת ליגת העל הפורטוגלית, ממנה הושאל למוריירנסה, בלננסש וספורטינג בראגה מליגת העל הפורטוגלית.
ב-4 ביולי 2022 חתם פלהיניה על חוזה לחמש עונות בפולהאם מהפרמייר ליג. ב-6 באוגוסט ערך את הופעת הבכורה שלו במועדון, בתיקו 2-2 נגד ליברפול במסגרת המחזור הראשון בליגה לעונת 2022/2023. ב-20 באוגוסט הבקיע את שער הבכורה שלו במועדון, בניצחון 3-2 על ברנטפורד במסגרת המחזור השלישי בליגה.
ב-11 ביולי 2024 חתם פלהיניה על חוזה ל-4 שנים בבאיירן מינכן מהבונדסליגה.
קריירה בינלאומית

ב-24 במרץ 2021 ערך פלהיניה את הופעת הבכורה שלו בנבחרת פורטוגל, בניצחון 1-0 על נבחרת אזרבייג'ן במסגרת מוקדמות מונדיאל 2022. ב-30 במרץ הבקיע את שער הבכורה שלו בנבחרת, בניצחון 3-1 על נבחרת לוקסמבורג במסגרת מוקדמות מונדיאל 2022.
הוא היה חלק מסגל נבחרת פורטוגל לטורניר יורו 2020 בשנת 2021, וערך שתי הופעות בטורניר.
נכלל בסגל נבחרת פורטוגל לטורניר מונדיאל 2022.
נכלל בסגל נבחרת פורטוגל לטורניר יורו 2024.
תארים

גביע הליגה הפורטוגלית (1): 2019/2020
אליפות פורטוגל (1): 2020/2021
גביע הליגה הפורטוגלית (2): 2020/2021, 2021/2022
הסופר קאפ הפורטוגלי (1): 2021
הערות שוליים

↑  Fulham sign Palhinha באתר הרשמי של פולהאם, 4 ביולי 2022 (באנגלית)
↑  FC Bayern sign João Palhinha, ‏11 ביולי 2024
↑  A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית)
↑  Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
| נבחרת פורטוגל – יורו 2020 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש |  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש | פורטוגל |
| נבחרת פורטוגל – מונדיאל 2022 |
| --- | --- | --- |
|  1 פטריסיו •  2 דאלו •  3 פפה •  4 דיאש •  5 גריירו •  6 פלהיניה •  7 רונאלדו •  8 פרננדש •  9 אנד. סילבה •  10 סילבה •   11 פליקס •  12 סה • 13 דנילו •  14 ויליאם • 15 ליאו • 16 ויטיניה • 17 מריו • 18 נבש • 19 מנדש • 20 קנסלו • 21 הורטה • 22 קושטה • 23 נונס • 24 אנט. סילבה • 25 אוטביו • 26 ראמוס • מאמן: סנטוש |  1 פטריסיו •  2 דאלו •  3 פפה •  4 דיאש •  5 גריירו •  6 פלהיניה •  7 רונאלדו •  8 פרננדש •  9 אנד. סילבה •  10 סילבה •   11 פליקס •  12 סה • 13 דנילו •  14 ויליאם • 15 ליאו • 16 ויטיניה • 17 מריו • 18 נבש • 19 מנדש • 20 קנסלו • 21 הורטה • 22 קושטה • 23 נונס • 24 אנט. סילבה • 25 אוטביו • 26 ראמוס • מאמן: סנטוש | פורטוגל |
| נבחרת פורטוגל – יורו 2024 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס |  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס | פורטוגל |
חרלאו

| --- | --- |
סמל חרלאוסמל חרלאו

 מדינה:  רומניה רומניה
 מחוז:  יאשי
 חבל ארץ:  מולדובה
 ראש העיר:  Gheorghiță Curcă
 בירת העיר:  חרלאו 
 שטח:  40.36 קמ"ר
 אוכלוסייה:  ‏
  ‑ בעיר:  10,349 (1 בדצמבר 2021)
 קואורדינטות:  47°25′40″N 26°54′41″E﻿ / ﻿47.427777777778°N 26.911388888889°E﻿ / 47.427777777778; 26.911388888889 
 אזור זמן:  UTC +2
 http://www.hirlau.info/index_ro.php
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור חרלאו(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור חרלאו(למפת מחוז יאשי רגילה) יאשי פשקאן טרגו פרומוס פודו אילואייחרלאו(למפת מחוז יאשי מוגדלת) יאשי פשקאן טרגו פרומוס פודו אילואייחרלאו  he tabBackground:;tabBorder:#aaa;defaultTab:0;
 
חרלאו (ברומנית: Hârlău, ביידיש: הרלוי) היא עיירה בצפון המחוז יאשי שבחבל מולדובה, רומניה.
העיירה מונה 11,271 נפש (נכון ל-2004). חרלאו ממוקמת על גדת נהר הבחלוי, 70 ק"מ מיאשי. המקום מוזכר לראשונה במסמך הכתוב בלטינית ב-1384. העיירה אירחה בימי הביניים אחת החצרות של נסיכי מולדובה. שטפן הגדול ביסס את מגורי הקיץ שלו בחרלאו (1486) ובשנת 1499 אף ערך במקום הסכם שלום עם פולין.
אוכלוסיית חרלאו מורכבת ברובה מרומנים נוצרים, אולם בעבר הייתה במקום קהילה יהודית גדולה.  
כיום מסופח לעיר גם הכפר פרקובאץ' (Pârcovaci).
דמוגרפיה

| שנה | סך אוכלוסייה | מתוכה יהודים | אחוז היהודים מתוך האוכלוסייה |
| --- | --- | --- | --- |
| 1803 |  | 784 |  |
| 1838 |  | 1,008 |  |
| 1859 |  | 1,389 |  |
| 1872 | 5,610 |  |  |
| 1886 |  | 2,254 | 56.6% |
| 1899 |  | 2,718 | 59.9% |
| 1913 | 4,352 | 2,023 | 49.6% |
| 1930 | 4,097 | 2,032 | 48.6% |
| 1941 | 3,755 | 1,736 | 46.2% |
| 1942 |  | 1,300 |  |
| 1948 | 4,172 | 1,936 | 46.4% |
| 1956 | 2,996 |  |  |
| 1966 | 3,579 |  |  |
| 1977 | 4,449 |  |  |
| 1992 | 11,708 |  |  |
| 2002 | 11,268 |  |  |
זכויות עובדות מין

פסל ברונזה בל ברובע החלונות האדומים של אמסטרדם De Wallen, מול אודה קרק. הוא נחשף במרץ 2007 עם הכיתוב "תכבדו את העובדים ועובדות המין בכל העולם".
זכויות עובדות ועובדי מין כוללות זכויות בתחומים שונים שאנשים וארגונים בתעשיית המין פועלים לבסס אותן חוקית וחברתית, בין היתר זכויות אדם בסיסיות, זכויות בריאות וזכויות עבודה של עובדות ועובדי מין, ולעיתים גם של לקוחותיהם. בין המטרות העיקריות נמנות אי-הפללה של עבודת מין, הסדרת העבודה בתחום, ביטול הסטיגמה והבטחת יחס הוגן מצד גורמים ציבוריים וכוחות משפטיים ותרבותיים, עבור כל הפרטים המעורבים בתעשיית המין.
הוויכוח על עבודת מין מאופיין לעיתים קרובות כסוגיה של זכויות נשים, במיוחד על ידי אלה הטוענים שזנות היא דכאנית מטבעה ומבקשים לשמר אותה כתחום פלילי ולא חוקי. למעשה, בעבודת מין מעורבות לא רק נשים, אלא גם גברים וא-בינאריים. רבים מהעובדות והעובדים בתחום אינם מעוניינים להיות ממותגים כפושעים ורואים בחוקים נגד עבודת מין כמפרים את זכויותיהם.
מטרייה אדומה הפכה לסמל המזוהה עם זכויות עובדות ועובדי מין בכל העולם, וזאת מאז שעובדות מין בוונציה, איטליה, השתמשו במטריות אדומות בביאנלה ה-49 של ונציה בשנת 2001.
השקפות ועמדות > אפליה וסטיגמטיזציה

עובדות ועובדי מין מכל ענפי התעשייה מדווחים על סטיגמות רווחות כלפיהם ודחיקתם לשוליים. סטיגמות גובות מחיר אישי, המתבטא בבידוד חברתי ופחד מתגובות הסביבה. החשש להיחשף לדעות קדומות, בתורו, מונע מעובדות ועובדי מין לפנות לסיוע משפטי ואחר בנושאים כגון אפליה גזעית, פיטורים בלתי-הוגנים מעבודות אחרות, אי-תשלום של לקוח, תקיפה או אונס. שתי השפעות אלו שלובות אחת בשנייה, ונחשבות לגורמים מכריעים לאפלייתם החברתית ולפגיעה בבטיחותם של עובדות ועובדי מין. למשל, עובדות ועובדי מין רבים דיווחו על אפליה בקבלת שירות רפואי, כשלעיתים סורבו לבדיקה בשל תחום עיסוקם. הסוציולוג האמריקאי רונאלד וייצר טען כי הסטיגמה היא אחת מהסכנות המשמעותיות בעבודת מין, וכי ניתן לשבור את הסטיגמה באמצעות ביטול חוקים מפלים.
קרן המטרייה האדומה

קרן המטרייה האדומה (Red Umbrella Fund) הוקמה בשנת 2012, כתוצאה משיח בין נדבנים לבין אקטיביסטים למען עובדות ועובדי מין, כשהרשת העולמית של פרויקטים של עבודת מין (NSWP) לקחה בו תפקיד מרכזי. מאז הקמתה, הקרן עזרה למעל לחמישים קבוצות של עובדות מין להתארגן ולמחות נגד פגיעה בזכויותיהן. הקרן רואה את חיזוק התנועה לזכויות עובדות ועובדי מין ואת מימונה כמשימתה העיקרית. לקרן שלוש אסטרטגיות פעולה מרכזיות: הענקת מענקים וליווי פעילות אקטיביסטית; קידום מנהיגות של עובדות ועובדי מין; גיוס כספים.
קרן המטרייה האדומה > רשת גלובלית של פרויקטים של עבודה מינית (NSWP)

הרשת העולמית של פרויקטים של עבודת מין, באנגלית Global Network of Sex Work Projects (NSWP), הוא ארגון שנוסד בשנת 1990 על ידי עובדות ועובדי מין ממדינות שונות בוועידה הבינלאומית השנייה לארגונים לא ממשלתיים הפועלים בנוגע לאיידס, בפריז, צרפת. הארגון נוקט פעילות יזומה ותגובתית, למען נשים, גברים וטראנסג'נדרים העוסקים בעבודת מין, בגישה מבוססת ראיות וזכויות אדם. כמו כן פועל הארגון לחיזוק קהילת עובדות ועובדי המין ולהתארגנותה ברמה הבינלאומית והאזורית. הארגון מקדם לשון המקובלת יותר על עובדות ועובדי מין, כגון המונח "עובדת מין" במקום "זונה". עבודת ההסברה של הארגון כוללת את הנושאים של HIV, אפליית עובדות ועובדי מין ועידוד המחקר של התחום. הארגון אף הקים את כתב העת Research for Sex Work, עבור פעילים, עובדי בריאות ועמותות, אשר בוחן נושא אחר בכל גיליון.
ישראל
בשנת 2018 הוקם בישראל ארגון "ארגמן", הפועל להגנה על זכויות של עובדות ועובדי המין. ארגמן מתאר עצמו כ"תנועת גראס רוטס או תנועה שורשית" שנוצר ומנוהל על ידי עובדות ועובדי מין בהווה או בעברם. הארגון הוא חלק מפרויקט Red Umbrella ו-NSWP, והוא שומר על אותם קווים מנחים של עמיתיו הבינלאומיים. האקטיביזם המקוון הוביל לכינון קהילה של עובדות מין, שהחלה את דרכה בשנת 2018, בפעולות נגד "חוק איסור צריכת זנות", הידוע בכינויו "המודל הנורדי". כיום, מנהיגות ארגמן מארגנות הפגנות [50], מתראיינות לעיתים קרובות בערוצי החדשות הישראליים ומארגנות אירועים ציבוריים להעלאת המודעות לזכויות עובדי מין. מנכ"ליות הארגון השתתפו בוועדות בכנסת והציעו שינויים בחקיקה.
תאריכים בעלי משמעות > 3 במרץ: יום זכויות עובדי המין הבינלאומי

היום הבינלאומי לזכויות עובדות ועובדי מין התחיל בשנת 2001, כאשר למעלה מ-25,000 עובדות מין מהעיר קולקטה בהודו התאספו לפסטיבל, שיצא לפועל על אף המחאות במדינה לביטול האירוע.
בפסיקה בישראל

בפסק דין של בית הדין הארצי לעבודה נפסק שבין זונה לסרסור התקיימו יחסי עובד-מעביד, ובהתאם לכך חלים עליהם כל חוקי המגן. בפסק הדין נאמר:
הערות שוליים

↑  Shah, Svati P. (2011). "Sex Work and Women's Movements". CREA Publication.
↑  Ziv, Amalia. Explicit Utopias : Rewriting the Sexual in Women’s Pornography. SUNY Press, 2015.
↑  "Origins of the Red Umbrella as the Symbol of the Sex Worker Rights Movement". Global Network of Sex Work Projects (in Russian). 28 October 2014.
↑  Maher, JaneMaree., et al. Sex Work : Labour, Mobility and Sexual Services. First edition., Routledge, 2013, https://doi.org/10.4324/9780203101209.
↑  Weitzer, R. (2017). Resistance to sex work stigma. Sexualities, 21(5-6), 717–729. https://doi.org/10.1177/1363460716684509
↑  About us, Red Umbrella Fund (באנגלית אמריקאית)
↑  Mission & Principles, Red Umbrella Fund (באנגלית אמריקאית)
↑  What we do, Red Umbrella Fund (באנגלית אמריקאית)
↑  "Official Founding of NSWP". NSWP. NSWP. 2014.
↑  "Our work". NSWP. NSWP. 2014.
↑  "NSWP"
↑  "Research for Sex Work". NSWP. Global Network of Sex Work Projects. 2010-10-15.
↑  אודות - עמותת ארגמן
↑  מיה איידן, "די להפוך אותנו לקורבנות": סערה בעקבות הכתבה על הנשים בזנות, באתר חדשות 13, 10 בנובמבר 2019
↑  Narrative struggles in online arenas: The Facebook feminist sex wars on the Israeli sex industry Y Lahav-Raz - Feminist Media Studies, 2020
↑  Who Takes Part in the Political Game? The Sex Work Governance Debate in Israel S Levy-Aronovic, Y Lahav-Raz, A Raz - 2020
↑  תומר גילת, הארד רוק ברולסק – ערב תמיכה לעובדי תעשיית המין בישראל, באתר יובל אראל, 07 בדצמבר 2021
↑  טליה שבת, הלילה הגדול של החשפניות: יצאנו למופע וחזרנו בלי טראומה, באתר טיים אאוט, 17 בדצמבר 2021
↑  אור רביד, פרקליט המדינה קבע כי "לאפ דאנס" נחשב לזנות, החשפניות עתרו לבג"ץ,  16 ביוני 2021
↑  דב"ע (ארצי) נו/3-180 אלי בן עמי – מכון קלאסה - רחל גליצנסקי, ניתן ב-31 באוקטובר 1996
המטרייה האדומה היא הסמל המוכר ביותר לזכויות עובדי מין.
ח'אלד חוסני זועבי

| --- | --- |

ח'אלד חוסני זועבי
 לידה:  10 בנובמבר 1952 (בן 71) נצרת, ישראל
 מדינה:  ישראל 
 השכלה:  הפקולטה למשפטים באוניברסיטה העברית בירושלים
 תקופת כהונה:  1976–הווה (כ־48 שנים) 
 תקופת הפעילות:  1976–הווה (כ־48 שנים)
 תפקידים בולטים:  כנציג לשכת עורכי הדין בוועדת למינוי שופטים
 פעילויות נוספות:  פעיל זכויות אדם
 
ח'אלד חוסני זועבי (בערבית: خالد حسني زعبي; נולד ב-10 בנובמבר 1952) הוא עורך דין ערבי מוסלמי; כיהן כיושב ראש ועד מחוז הצפון בלשכת עורכי הדין בישראל (2003–2019) וכיהן כחבר הוועדה לבחירת שופטים (2011–2018), פעיל זכויות אדם.